Chakasies - Wikipedia
Chakasies (Хакас тілі, Chakas tili) is ’n Turkse taal wat in die Republiek van Chakasië in Rusland gepraat word. Die meeste Chakasiërs is tweetalig en Chakasies is saam met Russies die amptelike taal van die republiek.
Totale sprekers: 43 000
Die taal word tradisioneel verdeel in verskeie dialekte wat na die verskillende "stamme" genoem is: Sagai, Katsja, Koibal, Beltir en Kizil. Die name verteenwoordig egter voormalige administratiewe eenhede eerder as stamme of taalgroepe. Die sprekers van al die dialekte noem hulself Tadar (dus Tatare). Sjories, wat later as ’n Chakasiese dialek erken is, word gepraat deur mense wat oorspronklik van Sjorië af kom (tans die Kemerowo-streek).
Die Chakasiese letterkundige taal, wat ná die Russiese Rewolusie van 1917 ontstaan het, is gebaseer op die sentrale dialekte Sagai en Katsja. Sedert 1924 is ’n vorm van die Cyrilliese alfabet daarvoor gebruik. Dit is 1929 vervang met ’n Latynse alfabet en in 1939 weer met ’n Cyrilliese alfabet.
↑ "Ethnologue: Languages of the World, Seventeenth edition, Khakas" (in Engels). Ethnologue. Geargiveer vanaf die oorspronklike op 6 Junie 2019. Besoek op 19 Oktober 2015.
Radloff, W. (1893–1911). Versuch eines Wörterbuches der Türk-Dialecte I-IV. St. Petersburg. AS1-onderhoud: Datumformaat (link)
Chakasiese volk en Chakasië
Ontsluit van "https://af.wikipedia.org/w/index.php?title=Chakasies&oldid=2175600"
Last edited on 2 Mei 2020, at 22:02